Алханов Руслан Шахайн воӀ

**Алха́нов Русла́н Шаха́йн воӀ** (вина 1962 шеран 27 апрелехь, ССРС, РСФСР, Нохч-ГӀалгӀайн АССР, Шелан кӀоштара, Хоси-Йуртахь) — Россин пачхьалкхан гӀуллакххо. Полицин инарла-лейтенант (2011). Юридически Ӏилманийн кандидат. Дайшкара милиционер.

## Биографи
Вина 1962 шеран 27 апрелехь Нохч-ГӀалгӀайн АССР Шелан кӀоштара Хоси-Йуртахь (хӀинца Курчалойн кӀоштара Ахьмад-Йурт).

1980—1982 шерашкахь гӀуллакхехь вара ССРС ТӀеман Ницкъашкахь.

1990 шарахь чекхйаьккхира Нохч-ГӀалгӀайн пачхьалкхан Л. Н. Толстойн цӀарах университетан географин факультет «географин хьехархо» говзаллийца. 2004 шарахь чекхйаьккхира ХӀинжа-ГӀалин финансийн а, бакъонан а институт (2004). 2007 шарахь билгала а волуш чекхйаьккхира Россин ЧГӀМ урхаллин академи.

1991 шарахь дуьйна Нохчийчоьнан чоьхьарчу гӀуллакхийн меженашкахь ву: Нохчийн республикин ЧГӀМ ББМТ (ОМОН) милцо-тӀемло.

1993 – 1995 шерашкахь — Соьлжа-ГӀалин Ленинан кӀоштан чохьарчу гӀуллакхийн декъан транспорт тӀера кхерамзаллин урхаллин милцо.

1995 - 1997 — Къилбаседа-Кавказан ЧГӀУ транспорт тӀера чоьхьарчу гӀуллакхийн Гуьмсенан асанан декъан милцойн асанан пунктехь.

1999 шеран декабрехь Нохчийн республикин муфтин Кадыров Ахьмад-Хьаьжин хойн коьрте хӀоьттира.

2000 - 2003 — РФ Нохчийн Республикера ЧГӀМ ЧГӀУ къаьстина ротин баьччан даржехь гӀуллакхехь вара, кхерамзалла латтайора лакхарчу даржехь болчарна, ларйора Нохчийн Республикин пачхьалкхан Ӏедалан меженийн объекташ.

2003 шеран майра 2004 шеран июнь кхаччалц — нохчийн ББМТ баьчча.

2004 шеран июнехь дуьйна кхочушдира министран декхарш, 2004 шеран 27 декабрехь дуьйна — Нохчийн Республикин Чоьхьарчу гӀуллакхийн министр.

Масийттаза гӀуо цӀе а йаьккхира, кхел йан дош делира террористийн тхьамданех цхьанна Умаров Доккин.

## Доьзал
Зуда йалийна ву. ХӀусамнана — Тамара Борисан йоӀ (ГӀалгӀайчоьнан экс-президента Аушев Руслана аларехь, гӀалгӀай ю). Доьзалехь 3 кӀант а, 4 йоӀ а, 13 берийн бер а ду.

КӀант Артур — Устрада-ГӀалин ЧГӀД хьаькам. КӀант Бислан — нохчийн Республикин Соьлжа-ГӀалин кӀоштан ЧГӀМД хьаькам.

## Чоьхьарчу гӀуллакхийн меженийн башха цӀераш
* Милицин майор (2004 июнь)
* Милицин подполковник (2004 декабрь)
* Милицин полковник (2005 июль)
* Милицин инарла-майор (2006)
* Полицин инарла-лейтенант (2011 24 мартехь)

## СовгӀаташ
* Кадыров Ахьмадан цӀарах орден
* Жуковн мидал
* «Петарбухан 300 бӀешо кхачарна иэсан» мидал
* «ТӀемалойн сийлаллин» мидал I а, II а тӀегӀанан 
* Россин ЧГӀМ 200 шо кхачарна мидал
* ЦӀетоьхна Ярыгинан тапча Россин Федерацин чоьхьарчу гӀуллакхийн  министрегара Нургалиев Рашидегара
* Йукъараллин низам лардарехь билгалваларан мидал (2002 июль)
* «Даймехкана гӀуллакх дарна» орденан мидал» I а, II а тегӀанера (2004)
* Стогаллин орден (2006 август, 2015 4 март)
* Соьлжа-ГӀалин Сийлахь гражданин (2013 29 апрель)
* Сийлаллин орден (2020)

## Интересные факты
* Алханов Русланах хилира Россин керлачу исторехь хьалхарчех цхьаъ волу полицин инарла, иза хьалха дехьаваьккхира милицера полице.
* Алханов йукъавоьду Кадыров Рамзанан уггаре цунна муьтӀахь болчеран а, гергарчу а гуонан. Кадыров Рамзана дийцарехь, 1999 шарахь, Алхановс а, кхин а масех «уггаре гергарчу» наха Къуръан тӀехь дуьй биина, «шайн дерриг дахарехь цхьаьна хир ду аьлла».

## Билгалдахарш

## Хьажоргаш
* 

Категори:Нохчийн пачхьалкхан университетехь дешнарш
Категори:Россин ЧГӀМ урхаллин академера арахецнарш
Категори:Полицин инарла-лейтенанташ (Россин Федераци)
Категори:Нохчийчоьнан министраш
Категори:ШолгӀачу нохчийн тӀамехь дакъалаьцнарш